סרשה רונאן

סֶרְשׁה אוּנה רוֹנאן (באנגלית: Saoirse Úna Ronan; נולדה ב-12 באפריל 1994) היא שחקנית קולנוע אירית ילידת-ארצות הברית, שהייתה מועמדת שלוש פעמים לפרס אוסקר לשחקנית הטובה ביותר על תפקידיה בסרטים "ברוקלין (2015), "ליידי בירד" (2017) ו"נשים קטנות" (2019) ופעם אחת מועמדת לפרס אוסקר לשחקנית המשנה הטובה ביותר על "כפרה" (2007). היא זכתה בפרס גלובוס הזהב על תפקידה בסרט "ליידי בירד", ובפרס סאטורן על משחקה בסרט "מבט מגן עדן".

 ביוגרפיה 
רונאן נולדה בניו יורק לזוג הורים אירים-קתוליים מהעיר דבלין. אמה היא מוניקה (לבית ברנאן) ואביה הוא פול רונאן, ושניהם עסקו במשחק, כמוה. כשהייתה בת שלוש, עברו עמה בחזרה לאירלנד. שמה הראשון של רונאן באירית, "סרשה", פירושו "חירות". בראיונות ציינה סרשה כי אנשים רבים מתקשים להגות את שמה בשל האיות האירי שלו, אך ההגייה הנכונה היא סר-שה.

רונאן מחזיקה באזרחות כפולה; אירית ואמריקאית ואמרה, "אני לא יודעת מאיפה אני. אני רק אירית." עם זאת, היא גם מזדהה כניו יורקרית.

 קריירה 

 2003–2009: התחלת הקריירה 
תפקידה הגדול והמשמעותי הראשון של רונאן על מסך הקולנוע היה בשנת 2007 בדרמת המלחמה הרומנטית "כפרה". בסרט גילמה רונאן את אחותה הצעירה של גיבורת הסרט ססיליה טאליס. על תפקידה הייתה סרשה, בגיל 13, מועמדת לפרס אוסקר לשחקנית המשנה הטובה ביותר. באותה שנה שיחקה בקומדיה הרומנטית "אף פעם לא אהיה שלך", כבתה של מישל פייפר.

ב-2009 זכתה רונאן בפרס סאטורן והייתה מועמדת לפרס באפט"א לשחקנית הטובה ביותר בתפקיד ראשי על הופעתה בדרמה של פיטר ג'קסון "מבט מגן עדן" בתפקיד הנערה סוזי סלמון.

 2010–2021: קבלת פרסום רחב 
בשנת 2011 היא שיחקה בסרט הבריטי-גרמני "האנה", וגילמה בו את האנה הלר, מתנקשת בת 16.

בשנת 2015 כיכבה בסרט "סטוקהולם, פנסילבניה", מותחן פסיכולוגי על תסמונת סטוקהולם. לאחר מכן באותה שנה, רונאן שיחק את התפקיד הראשי של אייליש לייסי, בחורה אירית צעירה בניו יורק של שנות ה-50, בסרט הדרמה "ברוקלין". הסרט בבימויו של ג'ון קראולי, מבוסס על הרומן בעל אותו השם מאת קולם טובין. רונאן האמינה שכמה היבטים בהתפתחותה ובמסעה של הדמות משקפים את היבטים שלה. הסרט וההופעה של רונאן זכו לשבחים; קנת טוראן מלוס אנג'לס טיימס שם לב ל"אמפתיה הסוחפת שהיא יוצרת באמצעים העדינים ביותר, הדרך המדהימה שבה היא מסוגלת ליצור רצפים אישיים עד כאב, רגשיים עזים, תוך שהיא נראית לא עושה הרבה בכלל." רונאן קיבלה. מועמדות לפרס האוסקר לשחקנית הטובה ביותר ולפרס גלובוס הזהב לשחקנית הטובה ביותר בדרמה.

בשנת 2016, עברה רונאן לניו יורק כדי להתחיל בחזרות להופעת הבכורה שלה בברודוויי, למחזה "ציד המכשפות" של המחזאי ארתור מילר. היא גילמה את התפקיד של אביגיל ויליאמס, משרתת מניפולטיבית שאחראית למותם של 150 אנשים שהואשמו בכישוף. המחזה אשר מבוסס על ציד המכשפות בסיילם, בוים על ידי הבמאי הבלגי זוכה פרס הטוני איוו ואן הובה ורץ במשך 125 הצגות.

ב-2017 כיכבה סרשה בקליפ לשיר "Galway Girl" של אד שירן. באותה שנה שיחקה בתפקיד הראשי בסרט הקולנוע "ליידי בירד" שכתבה וביימה גרטה גרוויג, ועל תפקידה זכתה בפרס גלובוס הזהב לשחקנית הטובה ביותר וקיבלה מועמדות שלישית לפרס האוסקר. באותה שנה שיחקה בנוסף בסרט "לאהוב את וינסנט" על חייו של וינסנט ואן גוך.

בשנת 2019 השתתפה בסרט הדרמה "נשים קטנות"; שנכתב ובוים על ידי הבמאית גרטה גרוויג המבוסס על הספר באותו השם מאת לואיזה מיי אלקוט. רונאן גילמה את הדמות הראשית של ג'וזפין "ג'ו" מארץ', וזכתה לשבחים עבור תפקידה; בנוסף למועמדויות לפרס אוסקר לשחקנית הטובה ביותר, פרס גלובוס הזהב ולפרס באפט"א.

באוקטובר 2025 רונאן לוהקה לגלם את לינדה מקרטני בסדרת הסרטים הביוגרפיים על הביטלס, The Beatles – A Four Film Cinematic Event, שבבימויו של סם מנדס. היא תככב בעיקר בפרק העוסק בפול מקרטני, שבו יגלם את דמותו השחקן פול מסקל.

 חיים אישיים 
בינואר 2018 רונאן רכשה בית בעיירת החוף גרייסטונס, במחוז ויקלו; היא מכרה את הבית בסוף 2019. בסוף 2020 היא רכשה בית במחוז קורק.

מאז 2018 היא מנהלת מערכת יחסים עם השחקן הסקוטי ג'ק לאודן, שכיכב לצדה בסרט "מרי מלכת הסקוטים", ומחלקת את זמנה בין דבלין, לונדון וצפון אנגליה. השניים נישאו באדינבורו ביולי 2024. ילדם הראשון נולד ב-2025.

רונאן היא שגרירה של "החברה האירית למניעת אכזריות בילדים". היא אף השתתפה בקמפיין "Home Sweet Home", קמפיין למען חסרי בית, ותמכה בפעולת הארגון להשתלט באופן בלתי חוקי על בניין משרדים בדבלין כדי לאכלס 31 משפחות חסרות בית ב-2016. באותה שנה, היא הופיעה בקליפ לשירו של הזמר הוזייר "Cherry Wine", שהביא את תשומת הלב לאלימות במשפחה.

 פילמוגרפיה 
220px|ממוזער|רונאן בפרימיירת הסרט "ברוקלין" פסטיבל הסרטים בטורונטו, 2015

 קולנוע 
+שנהסרטתפקידהערות2007אף פעם לא אהיה שלךאיזיThe Christmas Miracle of Jonathan Toomeyסיליה הארדוויקכפרהבריוני טאליסלהקסים את האריבנג'י מק'גריב2008עיר הגחלתלינה מיפליט2009מבט מגן עדןסוזי סלמון2010הלקחנים – עולמה הסודי של ארייטיאריאטידיבובהדרך חזרהאירנה זלניצ'קה2011האנההאנה הלריפות רצחדייזי2012ביזנטיוםאלינור ווב2013גוף מארחוואנדה / מלאני "מל" סטריידרככה אני חיה עכשיודייזיג'סטין הגיבורטליהדיבוב2014מלון גרנד בודפשטאגת'ההחבובות - מבוקשותעצמהאיך לתפוס מפלצתראט2015סטוקהולם, פנסילבניהליה דרגוןWeepah Way for Nowאמיליברוקליןאייליש לייסי2017לאהוב את וינסנטמרגריטי גאשהליידי בירדכריסטין מקפירסון, "ליידי בירד"על חוף צ'סילפלורנס פונטינג2018השחףנינה זארייצ'נאייהמרי, מלכת הסקוטיםמרי, מלכת הסקוטים2019נשים קטנותג'וזפין "ג'ו" מארץ'2020אמונייטשרלוט מורצ'יסון2021הכרוניקה הצרפתיתאישה מסתורית2022תראו אותם רציםקונסטבל סטוקר2023אויב (אנ')הנרייטה2024בריחהרונהבליץריטה

 טלוויזיה 

+שנהסדרהתפקידהערות2004–2003The Clinicריינון גרהאטי4 פרקים2005Proofאורלה בולנדתפקיד ראשי (עונה 2); 4 פרקים2014רובוט צ'יקןתפקידים שוניםדיבוב; 2 פרקים

 פרסים ומועמדויות 
+שנהמסגרתקטגוריהעבודה מועמדתתוצאההפניות2007טקס פרסי אוסקר ה-80פרס אוסקר לשחקנית המשנה הטובה ביותרכפרהטקס פרסי גלובוס הזהב ה-64פרס גלובוס הזהב לשחקנית המשנה הטובה ביותרטקס פרסי האקדמיה הבריטית לקולנוע ה-61פרס באפט"א לשחקנית המשנה הטובה ביותרטקס פרסי סטלייטפרס סטלייט לשחקנית המשנה הטובה ביותר2009טקס פרסי האקדמיה הבריטית לקולנוע ה-63פרס באפט"א לשחקנית הטובה ביותרמבט מגן עדן2010טקס פרסי סאטורןפרס סאטורן להופעה הטובה ביותר של שחקנית צעירה2012פרס סאטורן להופעה הטובה ביותר של שחקנית צעירההאנה2013פרסי הקולנוע הבריטי העצמאיפרסי הקולנוע הבריטי העצמאי לשחקנית הטובה ביותר ככה אני חיה עכשיו2014טקס פרסי סאטורןפרס סאטורן להופעה הטובה ביותר של שחקנית צעירה2015פרסי הקולנוע הבריטי העצמאיפרסי הקולנוע הבריטי העצמאי לשחקנית הטובה ביותרברוקליןטקס פרסי סטלייטפרס סטלייט לשחקנית הטובה ביותרטקס פרסי אוסקר ה-88פרס אוסקר לשחקנית הטובה ביותרטקס פרסי גלובוס הזהב ה-72פרס גלובוס הזהב לשחקנית הטובה ביותרטקס פרסי האקדמיה הבריטית לקולנוע ה-69פרס באפט"א לשחקנית הטובה ביותרפרסי גילדת שחקני המסךפרס גילדת המסך לשחקנית הטובה ביותר2017טקס פרסי גלובוס הזהב ה-74פרס גלובוס הזהב לשחקנית הטובה ביותר - סרט קומדיה או מוזיקליליידי בירדטקס פרסי אוסקר ה-90פרס אוסקר לשחקנית הטובה ביותרטקס פרסי האקדמיה הבריטית לקולנוע ה-71פרס באפט"א לשחקנית הטובה ביותרפרסי גילדת שחקני המסךפרס גילדת המסך לשחקנית הטובה ביותרפרסי אינדפנדנט ספיריטפרס אינדפנדנט ספיריט לשחקנית הטובה ביותרטקס פרסי סטלייטפרס סטלייט לשחקנית הטובה ביותר2019טקס פרסי אוסקר ה-92פרס אוסקר לשחקנית הטובה ביותרנשים קטנותטקס פרסי האקדמיה הבריטית לקולנוע ה-73פרס באפט"א לשחקנית הטובה ביותרטקס פרסי גלובוס הזהב ה-76פרס גלובוס הזהב לשחקנית הטובה ביותר2024טקס פרסי גות'הםפרס גות'הם להופעה הראשית הטובה ביותרבריחהטקס פרסי הקולנוע הבריטי העצמאיפרס הקולנוע הבריטי העצמאי לסרט העצמאי הבריטי הטוב ביותרפרס הקולנוע הבריטי העצמאי להופעה הראשית הטובה ביותרטקס פרסי סטלייטפרס סטלייט לשחקנית הטובה ביותר בסרט קולנוע - דרמהטקס פרסי המוזיקה במדיה של הוליווד פרס המוזיקה במדיה של הוליווד לשיר מקורי – סרט עלילתיבליץ ("Winter Coat")פרס המוזיקה במדיה של הוליווד לשיר – ביצוע על המסך (סרט)

 קישורים חיצוניים 





 How to Pronounce Saoirse Ronan's Name בערוץ היוטיוב של אתר POPSUGAR Entertainment


הערות שוליים

קטגוריה:שחקניות קולנוע וטלוויזיה איריות
קטגוריה:שחקניות תיאטרון איריות
קטגוריה:שחקניות ילדות איריות
קטגוריה:מהגרים לאירלנד
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:זוכי פרס גות'הם: שחקנים
קטגוריה:פורבס 30Under30
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:זוכי פרס סאטורן לשחקן צעיר בקולנוע
קטגוריה:ילידות 1994